section_heading: Upotreba glagola kretanja u prošlom vremenu
paragraph_text: Kad se umjesto glagola neodređenog kretanja bez prefiksa, npr. ходил, ездил, upotrijebe glagoli određenog kretanja, npr. шёл, ехал, glagoli označavaju kretanje u jednom smjeru bez postizanja cilja; u takvim rečenicama postoji nešto nedorečeno te se one moraju dopuniti. Npr. Вчера я шла в кино и встретила подругу., Летом я ехала в Крым, и в том же вагоне ехал мой товарищ.